Papa Aleksandar IV
Papa Aleksandar IV (1199 – 25. maj 1261), rođen kao Rinaldo di Jenne, je bio papa u periodu od 1254. do 1261. godine. Rođen je u mjestu Jenne u Italiji. Sa majčine strane bio je član porodice de' Conti di Segni kao i papa Inocent III (1198 - 1216) i papa Grgur IX (1227 - 1241). Njegov ujak papa Grgur IX ga je imenovao glavnim đakonom i zaštitnikom reda Franjevaca 1227. Nakon smrti pape Inocenta IV izabran je za novog papu u Napulju, 12. decembra 1254. Papa Aleksandar IV je pokušao ujediniti Pravoslavnu i Rimokatoličku crkvu, uveo je inkviziciju u Francuskoj i pokušao je organizovati krstaški rat protiv Tatara nakon njihovog drugog napada na Poljsku 1259.